NÁJOMNÁ  ZMLUVA
č. 09 – 85 – 0970 – 14 – 00
uzavretá v zmysle § 685 a nasl. Občianskeho zákonníka

Zmluvné strany:

1. Prenajímateľ:	Hlavné mesto Slovenskej republiky Bratislava, 
   		  	Primaciálne nám. č. 1,  814 99 Bratislava, 
   	zastúpené primátorom JUDr. Ivom Nesrovnalom, LL.M.
  		   	(ďalej len „prenajímateľ“)

a

2.  Nájomca:		Ing. Gabriela Bezáková
nar.:		   rod. č.: 
    			stav:					
    			(ďalej len „nájomca“)

	Zmluvné strany sa dohodli bez skutkového alebo právneho omylu na tomto obsahu nájomnej zmluvy:

Čl. I
Predmet nájmu

1. Prenajímateľ prenecháva nájomcovi  za nájomné do užívania 3 – izbový byt I. kategórie, nachádzajúci sa v katastrálnom území   , na  ul.      v Bratislave, orient. č., byt č. nadz. podlažie, pozostávajúci z  3 izieb, kuchyne  a základného príslušenstva.
2. Opis bytu a príslušenstva sa nachádza v prílohe č. 1, ktorou je evidenčný list, ktorý je súčasťou nájomnej zmluvy.

Čl. II
Rozsah užívania

1.  Nájomca je oprávnený predmet nájmu, uvedený v čl. I tejto zmluvy, užívať len na bývanie. 
2. Na iný účel ako na bývanie ho možno užívať len s písomným súhlasom prenajímateľa. V prípade porušenia spôsobu a rozsahu užívania nájomcom je prenajímateľ oprávnený dať mu výpoveď z nájmu podľa ust. § 711 ods. 1 Občianskeho zákonníka, a to aj v prípade, že túto povinnosť porušil príslušník domácnosti nájomcu. 
3. Nájomca bytu a osoby, ktoré s nájomcom žijú v spoločnej domácnosti, majú popri práve užívať byt  aj právo na užívanie spoločných priestorov a zariadení domu. Taktiež majú právo požívať plnenia, poskytovanie ktorých je spojené s užívaním bytu. 

Čl. III
Doba nájmu

1.	Nájom bytu vzniká uzavretím nájomnej zmluvy a dojednáva sa na dobu  u r č i t ú  –  do 31.12.2016.
2.	Nájomca má prednostné právo na opakované uzavretia nájomnej zmluvy na ďalšie 2 roky za súčasného splnenia nasledujúcich podmienok:
a)  nájomca okrem  nájmu bytu,   ktorý  je  predmetom  zmluvy,  naďalej  spĺňa  všetky
     podmienky  pre  pridelenie  nájmu  bytu   podľa   príslušných  právnych  predpisov,
b)	mesačný príjem nájomcu   a  osôb  s ním bývajúcich,  ktorých   príjmy   sa  posudzujú
spoločne podľa  osobitného predpisu,1) nebude prevyšovať  štyriapolnásobok  životného
minima,2),3) vypočítaného pre nájomcu a osoby, ktorých príjmy sa posudzujú spoločne;
pritom mesačný príjem sa vypočíta z príjmu4)  za  predchádzajúci kalendárny rok ako
podiel tohto príjmu a príslušného počtu mesiacov, počas ktorých sa príjem poberá,
c)	počas doby nájmu nedošlo k porušeniu povinností nájomcu vyplývajúcich z tejto nájomnej zmluvy a príslušných právnych predpisov,
3.	V prípade, ak nájom bytu prejde podľa zákonných ustanovení na inú osobu, ako na manžela, deti, rodičov, zaťa alebo nevestu nájomcu ustanovenie bodu 2 tohto článku o predĺžení nájmu sa neuplatní.

Čl. IV
Spôsob platenia úhrady za nájom
a za plnenia poskytované s užívaním bytu

1. Výška nájomného je stanovená podľa Opatrenia MF SR č. 01/R/2008 zo dňa 23.04.2008   o regulácii cien nájmu bytov v znení Opatrenia MF SR č. 02/R/2008 zo dňa 25.09.2008. Výška ročnej i mesačnej úhrady za nájom bytu a preddavkov na plnenia spojené s užívaním bytu je uvedená v evidenčnom liste.			
2. Nájomca je povinný po celú dobu trvania nájmu uhrádzať mesačne najneskôr do 15.dňa príslušného kalendárneho mesiaca prenajímateľovi nájomné, ako aj zálohy na poskytovanie plnenia spojeného s užívaním bytu /ďalej len „služby“/. 
3. Nájomca je povinný platby uvedené v bode 2 čl. IV nájomnej zmluvy  uhrádzať prenajímateľovi poštovou poukážkou, príp. bezhotovostným prevodom z účtu v peňažnom ústave. 
4. V prípade, že nájomca svoju povinnosť nesplní /bod 2 čl. IV/, je povinný uhradiť prenajímateľovi aj poplatok z omeškania za každý deň omeškania. Výška poplatku z omeškania je ustanovená v § 4 nariadenia vlády č. 87/1995 Z. z. v znení neskorších zmien  a predstavuje 0,5 ‰ dlžnej sumy za každý deň omeškania, najmenej však 0,83 eura    za každý i začatý mesiac omeškania.
5.  V prípade, že nájomca pri platbe neuvedie mesiac, za ktorý sa úhrada platí, alebo uvedie mesiac, ktorý už bol uhradený, alebo ak z úhrady nebude zrejmé, za ktoré obdobie nájomca úhradu poukazuje, je obdobie, ktoré bude úhradou pokryté, oprávnený určiť prenajímateľ sám;  prenajímateľ spravidla pokryje najstaršiu splatnú pohľadávku.
6.  Nájomca je povinný uhradiť prenajímateľovi skutočnú cenu za jednotlivé druhy služieb, ktoré prenajímateľ poskytuje sám alebo prostredníctvom dodávateľov. Skutočnú cenu služieb za zúčtovacie obdobie vždy k 31. decembru zúčtuje prenajímateľ prostredníctvom správcu v súlade s platnými právnymi predpismi v roku nasledujúcom ako rozdiel medzi zaplatenými zálohami za jednotlivé služby a ich skutočnou cenou. Prenajímateľ doručí vyúčtovanie nájomníkovi bez zbytočného odkladu po jeho vyhotovení.
7. V prípade, ak vyúčtovaním vznikol nedoplatok, je nájomca povinný ho uhradiť najneskôr do 15 dní odo dňa doručenia vyúčtovania alebo v tej istej lehote vzniesť písomne voči nemu námietky. Prenajímateľ sa zaväzuje najneskôr do 30 dní od doručenia námietok preveriť ich oprávnenosť a o výsledku upovedomiť nájomcu. V prípade, ak vyúčtovaním vznikol nájomcovi reálny finančný preplatok, zaväzuje sa ho prenajímateľ bez zbytočného odkladu vyplatiť nájomcovi, ak sa neuplatní postup podľa odseku 9, alebo ak sa nájomca s prenajímateľom nedohodli inak. Vyššie uvedený postup platí aj v prípade, ak na základe 
	oprávnených námietok nájomcu alebo z iných opodstatnených dôvodov bude vypracované opravné vyúčtovanie, upravujúce vyúčtovanie pôvodné.
8. Ak nájomca neuhradí prenajímateľovi nedoplatky podľa ods. 7 v lehote splatnosti, je povinný zaplatiť prenajímateľovi poplatok z omeškania podľa ods. 4.
9.  Prenajímateľ je oprávnený započítať preplatok z úhrad poukazovaných nájomcom alebo preplatok vzniknutý z vyúčtovania s nedoplatkami z predchádzajúcich období, ktoré vznikli porušením povinností nájomcu uvedených v čl. IV. ods. 2 a ods. 7 tejto zmluvy.
10.Dojednaný spôsob úhrady nájomného a zálohovania a rozúčtovania cien za služby platí, pokiaľ sa zmluvné strany  nedohodnú inak.     
11.Prenajímateľ si zároveň vyhradzuje právo aj v priebehu doby nájmu zmeniť výšku nájomného ako aj mesačných záloh za jednotlivé druhy služieb, ak dôjde k zmene právnych predpisov upravujúcich ich ceny alebo ak na to bude iný dôvod /napr. zmena rozsahu poskytovaných služieb, zvýšenie cien služieb a pod./. Uvedené je prenajímateľ oprávnený vykonať aj jednostranným písomným oznámením, a to aj prostredníctvom správcu domovej nehnuteľnosti, v ktorej sa byt nachádza. Nájomca sa zaväzuje upravené nájomné a zálohy platiť vo výške a v lehotách uvedených v oznámení.“

Čl. V
Práva a povinnosti nájomcu a prenajímateľa

1. Zmluvné strany sa zaväzujú, že svoje práva a povinnosti vyplývajúce z nájomnej zmluvy  budú vykonávať  v súlade s Občianskym zákonníkom.
2. Zmluvné strany deklarujú, že k prevzatiu a odovzdaniu predmetu nájmu nedôjde, nakoľko ho nájomca do uzatvorenia tejto zmluvy nepretržite užíval na základe nájomnej zmluvy uzavretej s prenajímateľom dňa 10.12.2007, menenej a doplnenej dodatkom č.1 zo dňa 11.06.2010. 
3.  Nájomca sa zaväzuje všetky úpravy v byte ohlásiť prenajímateľovi a pri úpravách, ktoré  
     podliehajú konaniu na stavebnom úrade, predložiť rozhodnutie stavebného úradu.
4. Prenajímateľ bude zabezpečovať nájomcovi úplný a nerušený výkon práv spojených s užívaním bytu. Za tým účelom umožní nájomcovi užívať spoločné priestory  a spoločné zariadenia domu, ako aj požívať plnenia, ktorých poskytovanie je spojené s užívaním bytu. 
5. Nájomca je povinný byt udržiavať v stave spôsobilom na riadne užívanie a po skončení nájmu byt protokolárne odovzdať prenajímateľovi v užívania schopnom stave, s prihliadnutím na obvyklé opotrebenie a s hygienickou maľovkou. V prípade, že do uplynutia doby nájmu uvedenej v čl. III ods. 1 tejto zmluvy nedôjde k jej predĺženiu a nájomca byt naďalej užíva, nájomca je povinný mesačne uhrádzať prenajímateľovi úhradu za užívanie bytu vo výške zodpovedajúcej aktuálnemu nájomnému a službám najneskôr do 15. dňa nasledujúceho kalendárneho mesiaca, a to až do jeho protokolárneho odovzdania prenajímateľovi.
6. Nájomca je povinný umožniť prenajímateľovi vstup do bytu za účelom vykonania opráv, dezinsekcie bytu a  za účelom technickej kontroly stavu bytu v nevyhnutnom rozsahu ako aj za účelom kontroly spôsobu a rozsahu užívania bytu nájomcom. Nájomca a osoby tvoriace jeho domácnosť sú povinní umožniť vstup do bytu zamestnancom ministerstva, príslušného úradu a iných kontrolných orgánov s cieľom výkonu kontroly technického stavu nájomného bytu.
7. Drobné opravy v byte a náklady spojené s bežnou údržbou bytu bude hradiť nájomca v zmysle nariadenia vlády č. 87/1995 Z.z., ktorým sa vykonávajú niektoré ustanovenia Občianskeho zákonníka.
8. Nájomca je povinný bez zbytočného odkladu oznámiť prenajímateľovi potrebu tých  opráv v byte, ktoré je povinný znášať prenajímateľ a umožniť ich vykonanie.
9.	Ak nájomca nesplní svoju povinnosť podľa bodov 5–8 tohto článku, zodpovedá prenajímateľovi za vzniknutú škodu.
10. Nájomca nesmie vykonávať bez  súhlasu prenajímateľa  stavebné úpravy  alebo iné zmeny   
 v byte a dome,  a to ani na vlastné náklady.

Čl. VI
Evidencia príslušníkov domácnosti

1. V prílohe nájomnej zmluvy č. 2 /evidenčnom liste/ je uvedený počet osôb žijúcich  s nájomcom v spoločnej domácnosti a ich vzťah k nájomcovi v čase uzatvorenia tejto nájomnej zmluvy. 
2. Pri zvýšení alebo znížení počtu osôb podľa odseku 1, nájomca túto skutočnosť najneskôr do 30 dní odo dňa jej vzniku oznámi Oddeleniu nájomného bývania magistrátu. Podmienkou akceptácie oznámenia je príslušný písomný overený doklad /rodný list, rozsudok súdu, sobášny list, úmrtný list/, potvrdenie o odhlásení z doteraz užívaného bytu od jeho správcu, prípadne prejav vôle osoby, ktorá trvalo opúšťa spoločnú domácnosť.
3 . Pri znížení počtu osôb žijúcich s nájomcom v spoločnej domácnosti trvajúcom dlhšie ako tri po sebe idúce kalendárne mesiace alebo v prípade, ak nájomca nebude môcť sám byt po rovnakú dobu užívať /dlhodobý pobyt v zdravotníckom zariadení, dlhodobé liečenie, dlhodobý študijný pobyt, väzba alebo výkon trestu odňatia slobody/ je túto skutočnosť povinný písomne najneskôr do 30 dní od jej vzniku oznámiť prenajímateľovi. V prípade nesplnenia tejto povinnosti, ako aj povinnosti uvedenej v odseku  2 tohto článku vzťahujúcej sa k zníženiu počtu osôb, nebude prenajímateľ pri vyhotovovaní vyúčtovania služieb za príslušný rok na dočasné zníženie počtu osôb v byte alebo dočasnú nemožnosť užívania bytu nájomcom prihliadať.

Čl. VII
Hrubé porušenie nájomnej zmluvy

1.  Za hrubé porušenie povinností vyplývajúcich z nájmu bytu, ktoré má za následok výpoveď z nájmu bytu zo strany prenajímateľa, sa považuje v zmysle ust. § 711 ods. 1 písm. c), d) a g) Občianskeho zákonníka  najmä:  
         § 711 ods. 1 písm. c) 
          - ak nájomca, alebo ten, kto je členom jeho domácnosti hrubo poškodzuje prenajatý byt     
             a jeho príslušenstvo, spoločné priestory a spoločné zariadenia v dome, alebo sústavne     
             narušuje pokojné bývanie ostatných nájomcov alebo vlastníkov bytov, ohrozuje   bezpečnosť alebo porušuje dobré mravy v dome,
     § 711 ods. 1 písm. d)
     -neplatenie nájomného a preddavkov za plnenia poskytované s užívaním bytu po dobu  
           dlhšiu ako 3 mesiace        
     -porušovanie povinností vyplývajúcich z čl. VI tejto zmluvy
     -opakované obmedzovanie výkonu práv ostatných nájomcov
     -vykonávanie stavebných úprav alebo iných podstatných zmien v byte bez     -predchádzajúceho súhlasu prenajímateľa
          -prenechanie bytu alebo jeho časti inému do podnájmu bez písomného súhlasu   
            prenajímateľa 
      § 711 ods. 1 písm. g) 
-	ak nájomca využíva byt bez súhlasu prenajímateľa na iné účely ako na bývanie.

Čl. VIII
Záverečné a prechodné ustanovenia

1. Pokiaľ táto zmluva neustanovuje inak, nájomný vzťah upravujú ustanovenia § 685 – 719 
    Občianskeho zákonníka.	
2. Zmluvné strany sa zaväzujú, že všetky práva a povinnosti vyplývajúce z tejto nájomnej  
    zmluvy budú riadne dodržiavať. Zmluvné strany budú všetky spory, ktoré sa týkajú nájmu 
    bytu, prednostne riešiť vzájomnou dohodou.
3. Zmluvné strany berú na vedomie, že nejde o pridelenie fyzicky voľného bytu, ale o vydanie novej nájomnej zmluvy po uplynutí doby nájmu podľa nájomnej zmluvy uzatvorenej medzi prenajímateľom a nájomcom dňa 10.12.2007, menenej a doplnenej dodatkom č.1 zo dňa 11.06.2010. 
 4.Táto zmluva nadobúda platnosť dňom podpísania obidvomi zmluvnými stranami a účinnosť dňom nasledujúcim po dni jej zverejnenia podľa ust. § 47a ods. 1 zák.              č. 546/2010 Z. z., ktorým sa dopĺňa Občiansky zákonník v spojení s ust. § 5a zák.             č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov. 
5.  Nájomná  zmluva  je  vyhotovená  v troch   rovnopisoch, z ktorých  jeden obdrží   nájomca 
     a  dva prenajímateľ.
6.  Zmluvné  strany  vyhlasujú, že obsahu zmluvy  riadne porozumeli  a  na  znak  súhlasu  ju 
     vlastnoručne podpísali.

V Bratislave dňa:  31.12.2014

Za prenajímateľa:							Nájomca: 20.02.2015

    JUDr. Ivo Nesrovnal, LL.M., v.r. 				Ing. Gabriela Bezáková,v.r. 
    primátor hl.m. SR Bratislavy

		

________________________
1) § 3 zákona č. 601/2003 Z. z. o životnom minime a o zmene a doplnení niektorých zákonov v znení neskorších  
     predpisov
2) § 2 zákona č. 601/2003 Z. z.  v znení neskorších predpisov
3) §12 ods. 4 písm. b) zákona č. 443/2010 Z. z. o dotáciách na rozvoj bývania a o sociálnom bývaní    
4) § 4 zákona č. 601/2003 Z. z.  v znení neskorších predpisov